題劍門
作者：魏了翁
朝代：宋

paragraphs: 江有瞿唐限，陸有雙劍蹲。
如熊羆當道，如虎豹守閽。
屹然東北隅，奠此西南坤。
昔歲在單閼，白日塵沙昏。
人心不足倚，恃此兩長垣。
舟車之出入，筦鑰有司存。
銜艫下魚復，委轡充劍門。
藪逋乃如此，天險何足言。
况於多蹊隧，不逮昔所聞。
烈烈張睢陽，英英顔平原。
古之善守國，人心以爲藩。